พระราชบัญญัติปรับปรุงกระทรวง ทบวง กรม (ฉบับที่ 12) พ.ศ. 2538 (ยกเลิก)
ประกาศวันที่ 1995-01-24

content: พระราชบัญญัติ ปรับปรุงกระทรวง ทบวง กรม (ฉบับที่ ๑๒) พ.ศ. ๒๕๓๘ (ยกเลิก)
content: ภูมิพลอดุลยเดช ป.ร. ให้ไว้ ณ วันที่ ๑๙ มกราคม พ.ศ. ๒๕๓๘ เป็นปีที่ ๕๐ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติปรับปรุงกระทรวง ทบวง กรม (ฉบับที่ ๑๒) พ.ศ. ๒๕๓๘”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความในมาตรา ๒๖ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ และให้ใช้ความต่อไปนี้แทน “มาตรา ๒๖ กระทรวงศึกษาธิการมีส่วนราชการดังต่อไปนี้ (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการศาสนา (๔) กรมการศึกษานอกโรงเรียน (๕) กรมพลศึกษา (๖) กรมวิชาการ (๗)
sectionNo: 3
content: กรมศิลปากร (๘) กรมสามัญศึกษา (๙) กรมอาชีวศึกษา (๑๐) สถาบันเทคโนโลยีราชมงคล (๑๑) สำนักงานคณะกรรมการการประถมศึกษาแห่งชาติ (๑๒) สำนักงานคณะกรรมการการศึกษาเอกชน (๑๓) สำนักงานคณะกรรมการข้าราชการครู (๑๔) สำนักงานคณะกรรมการวัฒธรรมแห่งชาติ (๑๕) สำนักงานสภาสถาบันราชภัฏ”
sectionNo: 4
content: มาตรา ๔ บทบัญญัติแห่งกฎหมาย กฎ ข้อบังคับ ระเบียบ ประกาศ คำสั่ง หรือมติคณะรัฐมนตรีใดอ้างถึงกรมการฝึกหัดครู อธิบดีกรมการฝึกหัดครู และข้าราชการและลูกจ้างของกรมการฝึกหัดครู ให้ถือว่าบทบัญญัติแห่งกฎหมาย กฎ ข้อบังคับ ระเบียบ ประกาศ คำสั่งหรือมติคณะรัฐมนตรีนั้นอ้างถึงสำนักงานสภาสถาบันราชภัฏ
sectionNo: 4
content: เลขาธิการสภาสถาบันราชภัฏ และข้าราชการและลูกจ้างของสำนักงานสภาสถาบันราชภัฏ ตามลำดับ
content: ผู้รับสนองพระบรมราชโองการ ชวน หลีกภัย นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่พระราชบัญญัติสถาบันราชภัฏ พ.ศ. ๒๕๓๘ บัญญัติให้สำนักงานสภาสถาบันราชภัฏเป็นนิติบุคคล มีฐานะเป็นกรมในกระทรวงศึกษาธิการ สมควรแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม
content: เพื่อกำหนดให้สำนักงานสภาสถาบันราชภัฏเป็นส่วนราชการในกระทรวงศึกษาธิการแทนกรมการฝึกหัดครู จึงจำเป็นต้องตราพระราชบัญญัตินี้